4 साल पहले कंपनी जॉइन की थी, वैशाली कस्तूरे संभालेंगी लीडरशिप रोल
अमेजन वेब सर्विसेज (AWS) इंडिया और साउथ एशिया के कॉमर्शियल बिजनेस के प्रेसिडेंट पुनीत चंडोक ने कंपनी में अपने पद से हटने का फैसला किया है। उनका इस्तीफा 31 अगस्त 2023 से प्रभावी होगा। AWS इंडिया ने पुष्टि की। AWS India & South Asia Head Puneet Chandok resignation
अमेजन वेब सर्विसेज (AWS) इंडिया और साउथ एशिया के कॉमर्शियल बिजनेस के प्रेसिडेंट पुनीत चंडोक ने कंपनी में अपने पद से हटने का फैसला किया है। उनका इस्तीफा 31 अगस्त 2023 से प्रभावी होगा। AWS इंडिया ने पुष्टि की।
AWS ने कहा, 'हम पुनीत को पिछले 4 सालों में दिए उनके योगदान और लीडरशिप के लिए धन्यवाद देते हैं और उन्हें शुभकामनाएं देते हैं।' वैशाली कस्तूरे ने तत्काल प्रभाव से AWS इंडिया और साउथ एशिया कॉमर्शियल बिजनेस के इंटरिम लीडर के रोल को संभाल लिया हैं। वैशाली अभी तक मिड-मार्केट और ग्लोबल बिजनेस की एंटरप्राइज हेड थी।
AWS से पहले मैकिन्से में थे चंडोक
चंडोक ने AWS में अपने टेन्योर के दौरान एंटरप्राइजेज, डिजिटल बिजनेसेज, स्टार्टअप्स और SMBs के साथ काम किया ताकि उन्हें टेक्निकल डेट कम करने और इनोवेट यानी नया करने में मदद मिल सके। AWS में शामिल होने से पहले, उन्होंने मैकिन्से एंड कंपनी (McKinsey & Co.) और IBM ग्लोबल सर्विसेज में लीडरशिप की भूमिकाएं निभाईं।
2030 तक 1.056 लाख करोड़ का निवेश करेगी AWS
चंडोक ने AWS के साथ ऐसे समय में काम किया है जब क्लाउड टेक्नोलॉजी को भारत में बड़े पैमाने पर अपनाया जा रहा था। AWS इंडिया ने हाल ही में कहा था कि बढ़ती मांग को पूरा करने के लिए देश में क्लाउड इंफ्रास्ट्रक्चर को अपग्रेड करने और बढ़ाने के लिए वह 2030 तक 1.056 लाख करोड़ ($12.7 बिलियन) का निवेश करेगी।
1.32 लाख जॉब्स जनरेट होंगे
कंपनी ने कहा कि डाटा सेंटर इंफ्रास्ट्रक्चर में निवेश हर साल भारतीय व्यवसायों में लगभग 1.32 लाख फुल-टाइम इक्विवेलेंट (FTE) जॉब्स को सपोर्ट करेगा। इसमें कंस्ट्रक्शन, फैसिलिटी मेंटेनेंस, इंजीनियरिंग, टेलिकम्युनिकेशन्स और अन्य शामिल हैं। जेफ बेजोस बैक्ड इस कंपनी ने भारत में 10 साल पूरे कर लिए हैं। भारत, दुनिया का दूसरा सबसे बड़ा इंटरनेट बाजार है।